સુરત જિલ્લાના માંગરોળ તાલુકાનાં શાહ ગામે ફૂડ એગ્રો ઇન્ફ્રાસ્ટ્રકચર મેગા ફૂડ પાર્કના લોકાર્પણ કાર્યક્રમમાં ગુજરાતનાં મુખ્યમંત્રી અને બે મહિલા કેન્દ્રિય મંત્રીની હાજરીમાં લોકાર્પણ કાર્યક્રમમાં સુરત જિલ્લા પંચાયતના મહિલા પ્રમુખ પ્રીતિબેન પટેલ ગેર હાજર રહેતા ફરી એકવાર સુરત જિલ્લા ભાજપનો આંતરિક વિખવાદ બહાર આવ્યો છે. સૂત્રોના જણાવ્યા અનુસાર આમંત્રણ પત્રિકામાં જિલ્લા પંચાયતના પ્રમુખનું નામ ન હોય તેનાથી નારાજ થઈ ગેરહાજર રહ્યા હોવાની ચર્ચા છે.